നടുക്കടലില് അകപ്പെട്ടുപോയ നായയെ നീന്തിപ്പിടിച്ച് രക്ഷപെടുത്തി പ്രണവ് മലയാളികളുടെ സ്വകാര്യ അഹങ്കാരം മോഹന്ലാലും പ്രണവ് മോഹന്ലാലും സിനിമാ പ്രേമികള്ക്ക് പ്രിയപ്പെട്ടവരാണ്. പ്രണവ് നായകനായെത്തിയ ആദിയും ഇരുപത്തിയൊന്നാം നൂറ്റാണ്ടുമെല്ലാം പ്രേക്ഷകര് ഇരു കയ്യും നീട്ടി സ്വീകരിച്ച ചിത്രങ്ങളാണ്. പുനര്ജനി എന്നീ സിനിമകളില് ബാല താരമായി ആയാണ് പ്രണവ് അഭിനയ ജീവിതത്തിലേക്ക് കടക്കുന്നത്. പാപനാസം, ലൈഫ് ഓഫ് ജോസൂട്ടി എന്നീ സിനിമകളില് അസി.ഡയറക്ടറാകുകയും ചെയ്തിരുന്നു. പ്രണവിന്റെ ലാളിത്യത്തെ കുറിച്ചുള്ള പല സോഷ്യല് മീഡിയ പോസ്റ്റുകളും മുന്പ് വൈറലായിട്ടുണ്ട്. ജാഡയില്ലാതെ, എല്ലാവരോടും വളരെ സ്നേഹത്തിലും സൗമ്യതയിലും പെരുമാറുന്ന താരമെന്നാണ് പ്രണവിനെ കുറിച്ച് ആരാധകര് പറയുന്നത്. പ്രണവിന്റെ യാത്രകളോടുള്ള താല്പര്യത്തെക്കുറിച്ചും ആരാധകരും സുഹൃത്തുക്കളും സംസാരിക്കാറുണ്ട്. ഇപ്പോഴിതാ, കടലില് അകപ്പെട്ട തെരുവുനായയെ രക്ഷിക്കുന്ന പ്രണവിന്റെ വിഡിയോയാണ് സോഷ്യല് മീഡിയ ആഘോഷിക്കുന്നത്. നടുക്കടലില് പെട്ടുപോയ നായയെ പ്രണവ് നീന്തിച്ചെന്ന് രക്ഷപ്പെടുത്തുന്നതാണ് വിഡിയോ. രണ്ടു മിനിറ്റോളം ദൈര്ഘ്യമുള്ള വിഡിയോയില് നടുക്കടലില് നിന്ന് പ്രണവ് നീന്തി വരുന്നതു കാണാം. കരയോടടുക്കുമ്ബോഴാണ് കയ്യിലൊരു നായയുണ്ടെന്ന് തിരിച്ചറിയുന്നത്. രക്ഷപ്പടുത്തിയ തെരുവുനായയെ മറ്റു നായ്ക്കള്ക്കൊപ്പം വിട്ടതിനു ശേഷം ഒന്നും സംഭവിക്കാത്ത മട്ടില് നടന്നു പോകുന്ന പ്രണവിനെയും കാണാം. ചെന്നൈയില് വച്ചാണ് സംഭവം നടന്നതെന്നാണ് സൂചന. ഹൃദയം ആണ് പ്രണവ് നായകനായി ഇനി പുറത്തിറങ്ങാനുള്ള ചിത്രം. വിനീത് ശ്രീനിവാസന് രചനയും സംവിധാനവും നിര്വഹിക്കുന്ന ചിത്രത്തില് കല്യാണി പ്രിയദര്ശന് ആണ് നായികയാവുന്നത്.